Yoʻldoshev Behzod Sodiqovich (1945.9.5, Toshkent) — fizik olim, Oʻzbekiston FA akad. (2000), fizikamat, fanlari d-ri (1981), prof. (1987). ToshDU ni tugatgan (1968). Oʻzbekiston FA Yadro fizikasi institutida ilmiy xodim (1968—83), direktor (1990 y.dan). Oʻzbekiston FA Fizika-texnika i.t. intida lab. mudiri (1984—90). 2000 y. 12 sent.dan Oʻzbekiston FA prezidenti. Ilmiy ishlari yuqori energiyalar fizikasi, yadroviy fizika va elementar zarralar fizikasiga oid. Y. rahbarligida Yadro fizikasi institutida jahon standartlariga mos keluvchi radioizotoplarni keng koʻlamda i. ch. va chetga sotish ishlari yoʻlga qoʻyildi; mahalliy togʻ-kon sanoati chiqindilaridan asl va nodir metallarni qoʻshimcha ravishda ajratib olish texnologiyasi ishlab chiqildi va h. k.